10131011 | Jaarboeke 2016 | Universiteit van Pretoria
Program: BCur Verpleegkunde
10131011 Fakulteit Gesondheidswetenskappe
Duur van studie: 4 jaar Totale krediete: 548
(i) Die graad Baccalaureus in Verpleegkunde [BCur] is 'n vierjarige, professionele, beroepsgerigte heelkwalifikasie wat gegradueerdes in staat stel om by die Suid-Afrikaanse Raad op Verpleging (SARV) geregistreer te word as:
- Verpleegkundige (Algemene, Psigiatriese en Gemeenskapsverpleging); en
(ii) Suksesvolle voltooiing van die graadprogram sal aan gegradueerdes ook die geleentheid bied om hul studies in Verpleegkunde op nagraadse vlak voort te sit.
(iii) Kandidate wat voldoen aan die nodige toelatingsvereistes sal die voor-geskrewe leergang, soos uiteengesit in paragraaf (e) hieronder, volg.
'n Student wat aan alle programvereistes voldoen, en wat die vereiste praktiese en kliniese opleiding suksesvol voltooi het, verwerf die graad Baccalaureus in Verpleegkunde [BCur].
Vir keuringsdoeleindes word die som van die uitslae in ses vakke insluitend Engels bereken.
Wiskunde Fisiese Wetenskap en Lewenswetenskappe is aanbevole vakke en kan 'n waardevolle bydrae tot studies en keuring in hierdie rigting lewer. Hierdie vakke is nie verpligtend nie.
Keuring is gebaseer op akademiese meriete die NBT die Toegevoegdewaarde-vraelys en 'n onderhoud.
1. 'n Student wat spesifieke modules moet herhaal, moet ook 'n sertifikaat van bevredigende bywoning en vordering in die herhaaljaar verwerf in Verpleeg-praktykopleiding (beide modules van die betrokke studiejaar), selfs al het die student dit reeds in die onsuksesvolle jaar geslaag.
2. Eksamen moet afgelê word in al die modules wat deur die Departement Verpleegkunde aangebied word, aangesien promovering nie moontlik is in enige van hierdie modules nie.
3. Elke afdeling van (NPE 461) Verpleegpraktykonderrig 461 moet afsonderlik, met 'n subminimum van 50% geslaag word.
(i) Die leergang behels verpligte praktiese en kliniese opleidingsmodules, bestaande uit 'n persentasie van die krediete wat vereis word vir die suksesvolle voltooiing van die graad.
(ii) Studente sal vir die duur van die studie as studentverpleegkundiges by 'n goedgekeurde opleidingshospitaal (of hospitale) geregistreer word.
(iii) Daar sal van studente verwag word om buiteklinieke en instansies wat gesondheidsdienste lewer, te besoek.
(iv) Kliniese opleiding sal vir die duur van die studie by die fasiliteite hierbo genoem, plaasvind.
(v) Daar sal van studente verwag word om 'n dienskontrak met die goed-gekeurde opleidingshospitaal (of hospitale) te onderteken – besonderhede hiervan sal ná suksesvolle aansoek om toelating beskikbaar gestel word.